Αλεξάντρ Κολτσάκ

Ο Αλεξάντρ Κολτσάκ (Alexander Vasilyevick Kolchak KB, ρωσικά: Алекса́ндр Васи́льевич Колча́к, Αγία Πετρούπολη, Ρωσική Αυτοκρατορία, 4 Νοεμβρίου 1874 – Ιρκούτσκ, ΕΣΣΔ, 7 Φεβρουαρίου 1920) ήταν ναύαρχος του Αυτοκρατορικού Ναυτικού της Τσαρικής Ρωσίας. Πολέμησε στο Ρωσο-Ιαπωνικό πόλεμο του 1905 και στον Α΄ Παγκόσμιο πόλεμο, ενώ κατά τη διάρκεια του Ρωσικού εμφύλιου πολέμου ίδρυσε ένα αντικομμουνιστικό καθεστώς στη Σιβηρία, αναδεικνυόμενος σαν ανώτατος αρχηγός των χερσαίων και θαλάσσιων δυνάμεων των «λευκών», από το 1918 έως το 1920Jon Smele (2006) Civil War in Siberia: The Anti-Bolshevik Government of Admiral Kolchak, 1918–1920, Cambridge University Press, ISBN 0521029074. σελ.77. Η κυβέρνησή του είχε έδρα το Ουμσκ, στην νοτιοδυτική Σιβηρία. Επί μία διετία ό Κολτσάκ ήταν ο διεθνώς αναγνωρισμένος επικεφαλής του κράτουςWhite, Matthew (2012). The Great Big Book of Horrible Things. W. W. Norton. σελ. 363. ISBN 9780393081923. Εντούτοις, η προσπάθειά του να ενώσει τις δυνάμεις των «Λευκών», απέτυχε. Επίσης ο Κόλτσακ αρνήθηκε να παραχωρήσει αυτονομία σε διάφορες εθνικές μειονότητες της αυτοκρατορίας, ενώ δεν επιθυμούσε συνεργασία με αριστεριστές που αντιτίθονταν στους Μπολσεβίκους και βασίστηκε σε εξωτερική βοήθεια, γεγονός που έδωσε την ευκαιρία στους τελευταίους να τον χαρακτηρίσουν ως υποχείριο των Δυτικών Δυνάμεων. Καθώς η επιρροή του σταδιακά έφθινε, προδόθηκε, συνελήφθη από την Τσεχοσλοβακική Λεγεώνα και παραδόθηκε στους αντιπάλους του, οι οποίοι και τον εκτέλεσανN. G. O. Pereira, "White Power during the Civil War in Siberia (1918–1920): Dilemmas of Kolchak's "War Anti-Communism," Canadian Slavonic Papers (1987) 29#1 σελ. 45–62.

Παραπομπές

Κατηγορία:Ρώσοι ναύαρχοι